### Beslutninger

Carlo Schultz, Jimmy Olesen og Majken Winther kunne støtte op om Teknik og Miljøs ønske om at tage [adresse] ud af drift gerne således, at stationen indefryses indtil, der er større behov for stationen, f.eks. i forbindelse med kommende byudvikling omkring stationsområdet.

Borris Steffensen, Emily Johnsen, Stephan Knudsen og Ruben Berg kunne støtte forslaget fra DD om at bevare [adresse] og overgangen over jernbanen.

###

BESLUTNINGSFORSLAG FRA DD

Teknik og Miljø har i besvarelse af 10 dages forespørgsel til Danmarksdemokraterne tilkendegivet, at man ønsker at nedlægge [adresse] i Lystrup.

Det fremgår af besvarelsen, at beslutningen om nedlæggelse af letbanestationen endeligt skal træffes af bestyrelsen for Aarhus Letbane efter indstilling fra én af ejerne (Region Midtjylland og [adresse]).

Baggrunden for ønsket om at lukke stationen er, at Aarhus Letbane ikke har styr på sine køreplaner i forbindelse med kvartersdrift til Hornslet. [adresse] er derfor stærkt udfordret af de velkendte forsinkelser.

Danmarksdemokraterne mener imidlertid, at det er helt forkert at nedprioritere den kollektive transport i kommunens oplandsbyer. Ved en nedlæggelse af stationen afskæres den østlige del af Lystrup fra tæt betjening af letbanen. Det er den helt forkerte vej at gå i en tid, hvor den grønne omstilling kræver, at flere benytter kollektiv transport i stedet for bilen.

Tilgængelig og attraktiv kollektiv transport i kommunens oplandsbyer er derfor en del af løsningen, og ved nedlukningen af stationen tages der skridt i den forkerte retning.

[adresse] fungerer i dag som en attraktiv mulighed for hurtig kollektiv transport til og fra Lystrup både for det nærliggende boligområde nord for stationen samt for industriområdet syd for stationen. I takt med de politiske bestræbelser på at få flere til at benytte den kollektive transport, må det desuden forventes, at stationen i lighed med de øvrige letbanestationer i fremtiden vil opleve øget passagervækst - hvis altså den bevares.

Teknik og Miljø oplyser desuden, at den nuværende gangbro over jernbanesporene ved stationen også risikerer at blive fjernet, da den er i dårlig stand. Hvis det sker, så afskæres gående, motionister og cyklister i Lystrup også for en vigtig overgang over jernbanen, og må i stedet ud på en større omvej.

Danmarksdemokraterne foreslår derfor,

1) At [adresse] træffer principbeslutning om at bevare [adresse] og overgangen over jernbanen

Aarhus Letbane anmodes som følge heraf om at tilpasse køreplanen eller undersøge sikkerhedstiltag, som kan understøtte, at togene kan passerer stationen hurtigere end i dag. Teknik og Miljø anmodes om at udarbejde beslutningsgrundlag til sikring af overgangen enten ved renovering af broen eller ved etablering af niveaufri overgang.

### Sagsforløb

Udvalg: [adresse]

Dato: 17-01-2024

Inge Møller:

Fremsendes til Teknisk Udvalg til behandling i henhold til beslutning i byrådets møde den 17. januar 2024.

Udvalg: Teknisk Udvalg

Dato: 28-02-2024

Inge Møller: 2

Sagens behandling udsat på besvarelse af udvalgets spørgsmål til sagen.